Cyber-shot Brukerveiledning
Skriv ut
Hovedsiden > Forholdsregler / Om dette kameraet > Forholdsregler > Batteri

## Batteri

Om lading av batteriet
Effektiv bruk av batteriet
Om gjenværende batteriladning
Oppbevare batteriet
Om batteriets levetid
Kompatibelt batteri

### Om lading av batteriet

- Lad opp batteriet (inkludert) før du bruker kameraet for første gang.

- Du kan lade batteriet selv om det ikke er helt utladet. Du kan dessuten bruke batteriet selv om det bare er delvis oppladet.

- Vi anbefaler at batteriet lades opp i omgivelsestemperaturer på mellom 10 °C og 30 °C. Batteriet vil kanskje ikke lades effektivt ved temperaturer som ligger utenfor dette temperaturområdet.

### Effektiv bruk av batteriet

- Batteriets ytelse reduseres på steder med lave temperaturer. Når det er kaldt, er driftstiden til batteriet kortere. Vi anbefaler følgende metode for at batteriet skal kunne brukes så lenge som mulig:

- Putt batteriet i en lomme nær kroppen for å varme det opp, og sett det inn i kameraet rett før du begynner opptaket.
  (Hvis du har gjenstander av metall, f.eks. en nøkkel, i lommen, må du være obs på kortslutning.)

- Hvis du bruker blitsen eller zoomen hyppig, vil batteriet raskt tømmes for strøm.

- Vi anbefaler at du har reservebatterier for hånden som varer to eller tre ganger så lenge som forventet opptakstid, og at du gjør prøveopptak før de faktiske opptakene.

- Ikke la det komme vann på batteriet. Batteriet er ikke vanntett.

- Ikke legg batteriet på svært varme steder, som f.eks. i en bil eller i direkte solskinn.

- Det kan hende at du ikke får til å slå på kameraet, eller at batteriet ikke er blitt tilstrekkelig ladet hvis kontakten på batteriet er tilsmusset. Hvis dette er tilfellet, kan du forsiktig tørke bort støv fra batteriet med en myk klut.

### Om gjenværende batteriladning

- En indikator for gjenværende ladning vises på skjermen.

A: Høy
B: Lav

- Indikatoren for gjenværende batteristrøm vises kanskje ikke riktig i følgende situasjoner:

- Dersom kameraet brukes i høy temperatur over lengre tid

- Dersom kameraet blir liggende med et helt oppladet batteri

- Dersom et batteri brukes om benyttes ofte

- Det tar omtrent ett minutt før riktig indikator for gjenværende ladning vises.

- Indikatoren for gjenværende ladning vises kanskje ikke riktig i enkelte forhold.

- Når [Økomodus] er stilt inn til [Standard] eller [Maks], hvis du ikke bruker kameraet i løpet av en viss tid mens strømmen er på, blir skjermen mørk. Deretter slås kameraet automatisk av (Automatisk av-funksjon).

### Oppbevare batteriet

- Lad ut batteriet helt før du legger det til oppbevaring, og oppbevar det tørt og kjølig. For at batteriets funksjon skal opprettholdes, må du lade det helt opp og deretter lade det helt ut i kameraet minst en gang i året mens du oppbevarer det.

- For å bruke opp batteriet må du la kameraet være i lysbildeavspillingsmodus til strømmen er brukt opp.

- For å unngå korrosjon på kontakten, kortslutning osv., må du passe på å bruke en plastpose for å hindre at batteriet kommer i kontakt med metall når du transporterer eller oppbevarer det.

### Om batteriets levetid

- Batteriets levetid er begrenset. Batterikapasiteten reduseres med tiden og med gjentatt bruk. Hvis brukstiden reduseres betydelig fra en opplading til neste, er det sannsynligvis på tide å skifte ut batteriet med et nytt.

- Batteriets levetid varierer med oppbevaringsforholdene og driftsbetingelsene, og med miljøet der batteriet brukes.

### Kompatibelt batteri

- NP-BN (inkludert) eller NP-BN1 (selges separat) kan brukes med denne modellen.

Til toppen